[Balœna mysticetus.) 



I Nærheden af Kysten paa omtrent 74° og 75° saa O'Reilly 

 flere Nordhvaler i Juh 1817; de store Fjorde i disse Egne skulle 

 være dem gode Opholdssteder. 



I Melville-Bugt mellem 75° og 76° iagttoges Nordhvaler af 

 J. Ross sidst i Juh og i August 1818; mange Hvalfangere vare 

 tilstede. 



I Wolstenholme-Sund, Whale-Sund og Mundingen af Smith- 

 Sund saa Baffin Nordhvaler i Mængde først i Juli 1616. — At 

 Nordhval-Knogler kunne findes indsatte i Væggene af Eskimo-Hytter 

 paa Grønlands Kyst ved Mundingen af Smith-Sund, er nævnet af 

 Hayes i 1854 og senere af Peary. I 1894 hørte Peary af Eskimo- 

 erne paa Stedet, at Arten for flere Slægtled siden var almindelig 

 her, og at en var set udfor Kap York nogle Aar tilbage, men at 

 nu alle vare forsvundne. 



Enkelte Knogler, der mentes at være af Nordhvalen, fandtes 

 ved Kap Sabine og ved Archer-Fjord paa Grinnell-Land paa Rejsen 

 i 1882 — 84, meddeler Greely. — Et Stykke af et Ribben, der ogsaa 

 mentes at være af denne Art, fandtes paa Nordkysten af Grinnell- 

 Land paa Rejsen i 1875 — 76, meddeler Feilden. 



Ved Angmagsalik paa Østkysten skal Nordhvalen tidligere have 

 vist sig stadig, meddeler Holm efter hvad han havde hørt af Grøin- 

 lænderne paa sin Rejse i 1883 — 85; man fangede den, listede sig 

 til den med Konebaad, ligesom Vestkystens Grønlændere tidligere 

 gjorde det. I Begyndelsen af det 19de Hundredaar skulde Hvalerne 

 være ophørte at komme; dog skulde der endnu for faa Aar siden 

 være fanget en. 



Langs Kysten omtrent fra Scoresby-Sund til Gael-Hamkes-Bugt 

 og nordligere har Nordhvalen tidligere været almindelig. — I 1684 

 eller 86 kom nogle hollandske Skibe, meddeler Zorgdrager, gjennem 

 Drivis-Beltet ind til Kysten i Egnen om Gael-Hamkes-Bugt, hvor de 

 fandt mange Hvaler, der stadig drog langs Landet mod SV.; tre af 

 Skibene fangede tilsammen 60 Hvaler, og de andre sejlede ogsaa 

 hjem med fuld Ladning. — Langt inde i Drivisen mellem 75^/2° 

 og 77^/2°, dog uden Land i Sigte, fandt Zorgdrager selv mange 

 Hvaler i Juni 1698. — I Mundingen af Davy-Sund, N. for Liverpool- 

 Kyst, saa Scoresby mange midt i August 1822. Tidligere havde 

 han set adskillige i Drivisen i betydelig Afstand fra Land, især paa 

 72°. — Ved Glavering-0 saa Glavering flere i August 1823. — I 

 de samme Egne saa R. Gray enkelte i Sommeren 1888. 



